2-jarige skiet ma in winkel dood | Maroela Media
Veronica Rutledge. Foto: Facebook
'n Tweejarige seun het Dinsdag sy ma in 'n Wallmart-winkel in Idaho in Amerika doodgeskiet.
CBS News berig dat die ma saam met haar seuntjie en drie ander kinders inkopies gedoen het toe die voorval plaasgevind het. Die seuntjie het glo in 'n trollie gesit toe hy sy hand in sy ma se handsak gedruk het en per ongeluk 'n handwapen laat afvuur het.
CBS News het die ma geïdentifiseer as die 29-jarige Veronica Rutledge. Haar man was nie in die winkel ten tyde van die voorval nie. Hy het egter kort na die voorval by die winkel opgedaag en die kinders is na 'n familielid se huis geneem. Rutledge het 'n lisensie gehad vir die vuurwapen.
Die winkel is na die voorval gesluit. 'n Woordvoerder van Wallmart het die skietery as 'n "baie hartseer en tragiese ongeluk" beskryf.
Die voorval kom sowat 'n maand nadat 'n 26-jarige ma deur haar driejarige seuntjie doodgeskiet is in Oklahoma, Amerika. Lees meer hier.
Baie baie hartseer!!!!
Ek weet nie veel van wapens af nie maar ek weet wel dat jy 'n wapen "veilig" kan maak, veral as jy dit in jou handsak gaan ronddra of klein kindertjies om jou het. Mense leer nie meer wapen veiligheid aan nie. Die arme kind moet nou vir die res van sy lewe hiermee saam leef. Baie tragies maar kon verhoed gewees het?
Sal meer inligting oor die spesifieke wapen moet kry maar dit bly baie "snaaks" dat 'n tweejarige 'n vuurwapen kan aftrek.